Državno prvenstvo učenika OŠ u šahu

Hotel „Medena“, Trogir, 4.-6. veljače 2020.

 Nova organizacijska formula državnog prvenstva s 48 ekipa na jednom mjestu učinila je ovo natjecanje najvećim ekipnim školskim događajem u hrvatskoj šahovskoj povijesti. Svaka županija dala je po jednog predstavnika, a one s najviše škola i dva predstavnika.

 Natjecanje se igralo u švicarskom sustavu od 9 kola, u kom se nakon 6 kola najboljih 8 ekipa u obje konkurencije plasiralo u finale.

 Premoćno i uvjerljivo slavili su prošlogodišnji pobjednici iz Koprivnice i Našica, pa se tako ponovila povijest iz Vinkovaca. Još jednom se pokazalo da u ovom natjecanju mogu slaviti ekipe čiji su igrači aktivni članovi kadetskih prvoligaša, a većinu je predvodio netko od državnih prvaka (Emanuel Bunić Koprivnicu, Tina Gretić Našice, Andrej Gal Zagreb, Damian Vučenović, Zadar ili Dora Arnold Jelsu). Uz neospornu igračku kvalitetu trebalo je za ovo prvenstvo imati poseban ekipni duh, podići formu, skupiti snage i na kraju imati sreću.

Tko nije uspio nešto od navedenog ostao je na korak ili više njih od pobjedničkog postolja.

 Natjecanje s puno emocija moglo se pratiti uživo, zahvaljujući tehničkoj podršci dvaju malih klubova ŠK Mladost, Varaždinske Toplice i ŠK Ivan Dvoržak, Rovišće-Zrinski Topolovac. Oni su svojih 20 DGT-ploča donijeli na prvenstvo, na radost cijele šahovske javnosti. Tako je praćeno i trajno sačuvano 180 partija sa prvih stolova prvenstva, koje će naši potomci moći proučavati i nakon 100 godina. Za škole koje tek kreću u projekt stvaranja školske šahovske ekipe skoro da nema bolje učilice.

|  |  |  |  |  |  |  |
| --- | --- | --- | --- | --- | --- | --- |
| **Državno prvenstvo učenika OŠ 2020.** |  |  |  |  |  |  |
|  |  |  |  |  |  |  |  |
| **Konačan poredak - dječaci** |  |  |  |  |  |  |
|  |  |  |  |  |  |  |  |
| **Mjesto** | **Ekipa** | **Gam.** | **+** | **=** | **-** | **MB** | **Bod.** |
| 1 | ŠSD ANG, OŠ A. N. Gostovinski, Koprivnica | 9 | 8 | 1 | 0 | 17 | 26½ |
| 2 | ŠSD Strizivojna, OŠ I.B. Mažuranić, Strizivojna | 9 | 7 | 0 | 2 | 14 | 25½ |
| 3 | ŠSD Račići, OŠ J. Račića, Zagreb | 9 | 6 | 1 | 2 | 13 | 21 |
| 4 | ŠSD Knez Branimir, OŠ Š. Budinića, Zadar | 9 | 3 | 4 | 2 | 10 | 20 |
| 5 | ŠSD Tadija, OŠ D. Tadijanovića, Sl. Brod | 9 | 4 | 2 | 3 | 10 | 19½ |
| 6 | ŠSD Alfa, ŠSD V. Deščak, Sv. Nedelja | 9 | 4 | 2 | 3 | 10 | 19½ |
| 7 | ŠSD Glavoč, OŠ Z. Cara, Crikvenica | 9 | 5 | 0 | 4 | 10 | 19 |
| 8 | ŠSD Vihor, OŠ Donja Stubica | 9 | 3 | 1 | 5 | 7 | 16 |
| 9 | ŠSD Predolac, OŠ S. Radića, Metković | 6 | 3 | 1 | 2 | 7 | 12 |
| 10 | ŠSD IKS, OŠ I.K. Sakcinskog, Ivanec | 6 | 2 | 2 | 2 | 6 | 15 |
| 11 | ŠSD Prva, 1. OŠ Čakovec | 6 | 3 | 0 | 3 | 6 | 12½ |
| 12 | ŠSD Okit, OŠ Vodice | 6 | 2 | 2 | 2 | 6 | 11½ |
| 13 | ŠSD Mladost, OŠ D. Pejačević, Našice | 6 | 3 | 0 | 3 | 6 | 10½ |
| 14 | ŠSD Riveta, Tal. OŠ B. Parentin, Poreč | 6 | 2 | 2 | 2 | 6 | 10 |
| 15 | ŠSD Mrav, OŠ Rovišće | 6 | 1 | 3 | 2 | 5 | 12½ |
| 16 | ŠSD D.T. klub, OŠ D. Tadijanovića, Vukovar | 6 | 1 | 3 | 2 | 5 | 12 |
| 17 | ŠSD Domjanić, OŠ D. Domjanića, Zagreb | 6 | 2 | 1 | 3 | 5 | 10½ |
| 18 | ŠSD Velebit, OŠ dr. J. Turića, Gospić | 6 | 2 | 1 | 3 | 5 | 9½ |
| 19 | ŠSD Gradina, OŠ Gradina | 6 | 2 | 1 | 3 | 5 | 9 |
| 20 | ŠSD Sokol, OŠ D. Cesarića, Požega | 6 | 1 | 2 | 3 | 4 | 12 |
| 21 | ŠSD Žnjan-Pazdigrad, OŠ Žnjan-Pazdigrad, Split | 6 | 2 | 0 | 4 | 4 | 9½ |
| 22 | ŠSD Ostrožići, OŠ Ostrog, Kaštel Lukšić | 6 | 1 | 1 | 4 | 3 | 9½ |
| 23 | ŠSD Sokol, OŠ Draganići | 6 | 1 | 1 | 4 | 3 | 7 |
| 24 | ŠSD Vrbina, OŠ I. K. Sakcinskog, Sisak | 6 | 0 | 1 | 5 | 1 | 6 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **15. ŠSD Mrav, OŠ Rovišće (5 MB/12½ Bod.)** |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
| **Pl.** |  | **Ime** | **Rtg** | **FED** | **1** | **2** | **3** | **4** | **5** | **6** | **Bod** | **Gam.** | **%** | **Rtg-Ø** |
| 1 |   | Blažeković Lana | 1600 | CRO | 0 |   |   |   | 0 |   | 0 | 2 | 0,0 | 1807 |
| 2 | IV | Sedlaček Dorijan | 1758 | CRO | 0 | 1 | ½ | 1 | 1 | 1 | 4½ | 6 | **75,0** | 1687 |
| 3 | IV | Dragić Hrvoje | 1755 | CRO | 0 | 1 | 0 | ½ | 1 | 0 | 2½ | 6 | 41,7 | 1795 |
| 4 |   | Duvnjak Luka | 1649 | CRO | 1 | 1 | 0 | 0 |   | 0 | 2 | 5 | 40,0 | 1714 |
|   |   | Đurašin Anton | 1686 | CRO |   | 1 | 1 | ½ | 0 | 1 | 3½ | 5 | **70,0** | 1637 |

|  |  |  |  |  |  |  |
| --- | --- | --- | --- | --- | --- | --- |
| **Državno prvenstvo učenica OŠ 2020.** |  |  |  |  |  |  |
|  |  |  |  |  |  |  |  |
| **Konačan poredak - djevojčice** |  |  |  |  |  |  |
|  |  |  |  |  |  |  |  |
| **Mjesto** | **Ekipa** | **Gam.** | **+** | **=** | **-** | **MB** | **Bod.** |
| 1 | ŠSD Tomislav, OŠ kr. Tomislava, Našice | 9 | 9 | 0 | 0 | 18 | 32 |
| 2 | ŠSD Odra, OŠ Odra, Zagreb | 9 | 8 | 0 | 1 | 16 | 26½ |
| 3 | ŠSD Maruševec, OŠ G. Krkleca, Maruševec | 9 | 5 | 2 | 2 | 12 | 22½ |
| 4 | ŠSD Rokus, OŠ V. Becića, Osijek | 9 | 5 | 1 | 3 | 11 | 21½ |
| 5 | ŠSD Ivan Kozarac, OŠ I. Kozarca, Županja | 9 | 4 | 3 | 2 | 11 | 20 |
| 6 | ŠSD Soline, OŠ Jelsa | 9 | 4 | 2 | 3 | 10 | 21 |
| 7 | ŠSD Viševica, OŠ I. Trohar, Fužine | 9 | 3 | 1 | 5 | 7 | 16 |
| 8 | ŠSD Gradina, OŠ Gradina | 9 | 3 | 1 | 5 | 7 | 15½ |
| 9 | ŠSD Veli Vrh, OŠ Veli Vrh, Pula | 6 | 3 | 1 | 2 | 7 | 11½ |
| 10 | ŠSD Mrav, OŠ Rovišće | 6 | 3 | 0 | 3 | 6 | 14 |
| 11 | ŠSD Proljeće, OŠ I. Andrića, Zagreb | 6 | 2 | 2 | 2 | 6 | 13 |
| 12 | ŠSD OŠ Sela, OŠ Sela | 6 | 3 | 0 | 3 | 6 | 11½ |
| 13 | ŠSD Blato, OŠ Blato | 6 | 1 | 4 | 1 | 6 | 11 |
| 14 | ŠSD Vihor, OŠ Donja Stubica | 6 | 2 | 2 | 2 | 6 | 11 |
| 15 | ŠSD Mladost, OŠ Molve | 6 | 2 | 1 | 3 | 5 | 11½ |
| 16 | ŠSD Petar, OŠ P. Preradovića, Zadar | 6 | 1 | 3 | 2 | 5 | 11 |
| 17 | ŠSD Sokol, OŠ Draganići | 6 | 2 | 1 | 3 | 5 | 11 |
| 18 | ŠSD Mislav, OŠ Strožanac | 6 | 1 | 3 | 2 | 5 | 9½ |
| 19 | ŠSD Šahovska skupina, OŠ Plitv. Jezera | 6 | 2 | 1 | 3 | 5 | 8 |
| 20 | ŠSD Vučko, OŠ Vukovina | 6 | 2 | 0 | 4 | 4 | 11 |
| 21 | ŠSD Spužvari, OŠ Brodarica | 6 | 2 | 0 | 4 | 4 | 10 |
| 22 | ŠSD Ftiči, OŠ T. Goričanca, M. Subotica | 6 | 1 | 1 | 4 | 3 | 8 |
| 23 | ŠSD Sloga, OŠ J. Kempfa, Požega | 6 | 0 | 2 | 4 | 2 | 5 |
| 24 | ŠSD Plavi sokol, OŠ H. Badalić, Sl. Brod | 6 | 0 | 1 | 5 | 1 | 4 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **10. ŠSD Mrav, OŠ Rovišće (6 MB/14 Bod.)** |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |
| **Pl.** |  | **Ime** | **Rtg** | **FED** | **1** | **2** | **3** | **4** | **5** | **6** | **Bod** | **Gam.** | **%** | **Rtg-Ø** |
| 1 | III | Šimić Patricija | 1671 | CRO | 1 | 0 | 0 | 0 | 0 | 0 | 1 | 6 | 16,7 | 1672 |
| 2 |   | Šostaric Dorotea | 1600 | CRO |   | 1 |   | ½ |   |   | 1½ | 2 | **75,0** | 1600 |
| 3 | II | Habek Ema | 1731 | CRO | 1 | 1 | ½ | 0 | 1 | 1 | 4½ | 6 | **75,0** | 1667 |
| 4 | II | Lukinović Laura | 1792 | CRO | 1 | 1 | ½ | 1 | 1 | ½ | 5 | 6 | **83,3** | 1627 |
|   |   | Ledinski Ivona | 1600 | CRO | 1 |   | 0 |   | 1 | 0 | 2 | 4 | 50,0 | 1639 |

Djevojčice iz Rovišća sjajno su krenule dvjema visokim pobjedama, a onda su se protiv poraza od Jelse dvaput vraćale i dvaput tijesno gubile od direktnih konkurentica za finale. Tragičar ekipe bila je Patricija Šimić koja je ispustila partiju s topom više protiv Pule, a onda i protiv Županje. Samo jedan remi iz tih partija odveo bi ih u finale, ali to je surova sportska dimenzija šaha. Netko za pločom doživi nadahnuće i preokret, netko neočekivani poraz. Dvije smirene trenerske upute prije ključnih mečeva, promijenile bi sve, ali kad Vam je trener u isto vrijeme i sudac prvenstva, tu nastaje problem. Trebalo je u Trogir povesti nekog poput Marina Mužine, koji zna kako se sa skromnim sastavom 6 puta dolazilo do pehara.

Dječaci ŠŠD Mrav su malo mečeva gubili, trebalo je samo realizirati prilike za pobjedu koje su imali čak 3. Ovdje je plaćen danak neiskustvu dvojice najmlađih članova ekipe, ali ukupan dojam je solidan. Sa puno jačim protivnicima držali su se čvrsto i pokazali kao ozbiljna ekipa.

Zanimljivosti:

Na natjecanju je sudjelovalo 110 djevojčica i 112 dječaka, sveukupno 222 djece, koju je pratilo 48 službenih voditelja i još tridesetak raznih prokrijumčarenih trenera i klupskih stručnjaka.

Za cijelo prvenstvo trebalo je minimalno 8 sudaca + 2 voditelja live-prijenosa.

Prvenstvo je odradila dvostruko manja ekipa, Eduard Piacun iz Rijeke (međunarodni sudac), Vlado Karagić iz Zrinskog Topolovca, (FIDE-sudac), Nenad Šarić iz Splita (državni sudac) i Željko Matkun iz Var. Toplica (državni sudac).

Dvojica starijih sudaca imala su nakon prvih 10 minuta igre mokre majice, kao da su izašli iz vaterpolskog bazena.

Pehare i medalje djeci je podijelio proslavljeni velemajstor Ante Šarić iz Splita koji je oženio međunarodnu majstoricu Kristinu Šolić iz Strizivojne. Tako su se u šahovskom vjenčanju još jednom srodile Slavonija i Dalmacija.

Rovišće, Našice, Gradina i Donja Stubica jedini su imale predstavnike u obje konkurencije, što je pothvat u svjetskim razmjerima. To je samo po sebi filmska priča, kakvu je svojedobno ispričao Kevin Costner u filmu Mc Farland.

<https://www.youtube.com/watch?v=74eJaVQFybI>

U velikoj se noći vjetrova, 5. veljače odigrala lovrakovska drama s autobusima i djecom na putu. Organizator natjecanja je brzo reagirao i sve putnike vratio natrag u hotel „Medena“. Na put su krenuli dan kasnije, a neplanski račun od 36 000 kn platio je Hrvatski školski sportski savez. Planovi i troškovnici su tu da se donose i provode, a sigurnost djece nema cijenu.

Dražen Milaković i Tomislav Flinta bili su rovišćanski voditeljski dvojac u Trogiru

I svoj su motivacijski, psihološki i karakterni dio odradili savršeno. Zbog njih je ovo putovanje djeci bilo posebno lijepo, ispunjeno humorom, dobrom atmosferom i pozitivom. Za taktičke finese s trenerskim lisicama iz turnirske arene trebao im je još netko sa specifičnim šahovskim znanjem. Na tom ćemo poraditi u godinama koje dolaze.

Antun Nemčić Gostovinski i kralj Tomislav došli su na vrh liste velikana naše povijesti. Mali su ih šahisti iz Koprivnice i Našica uznijeli visoko na vrh liste velikih i slavnih.

Autor teksta: Vlado Karagić